সিলেট, এপ্রিল ১৩ : মণিপুরগী রাজর্ষি ভাগ্যচন্দ্র কালচারেল ফাউন্ডেশননা বাংলাদেশকী একাডেমি ফোর মণিপুরী কালচার এ্যন্ড আর্টস, সিলেটগী মতেং লৌরগা এপ্রিল ১১দগী নুমিৎ তরানি চুপ্না বসন্ত রাস, নট সংকীর্ত্তন অমসুং অরাংফম, সম্বাসাগী থৌদাং লোয়ননা ব্রহ্মপুজারীগী মতাংদা এপ্রিল ২৩ ফাওবগী ৱার্কশোপ কাম প্রোডাকশন চত্থবা হৌখ্রে।  ৱার্কশোপদা মণিপুরদগী ওজাশিং লোয়ননা রাজর্ষি ভাগ্যচন্দ্র ফাউন্ডেশনগী থৌবুরেনশিংসু শরুক য়ারি।
 লাক্লিবা এপ্রিল তাং ২৩, বাংলাদেশ সিলেটকী মণিপুরী রাজবাড়ীগী মহাপ্রভু মন্দিরদা ৱার্কশোপ কাম প্রোডাকশনগী পার্ফোমেন্স উৎপা ওইনা মখল মথেলগী থৌরম কয়াসু পাঙথোক্কদৌরি।  নুমিৎ অদুদা বসন্ত রাস অমসুং অরাংফমগী লাইরিকসু ফোঙগনি হায়না ইম্ফালদগী ফাউন্ডেশনগী কনভেনর তখেল্লম্বম ইরাবতনা ফোঙদোকখি। 